
La urbo de la XIII-a SAT-Kongreso: 

Stokholmo. 



Koncerta domo de Stokholmo , en kiu okazos la solena rnalfermo 

de la X III-a SAT- Kongreso. 


La urbo de nia 
dektria kongreso 
insulare situas ĉe 
la elfluo de la 
granda lago Me- 
laren (Malaren). 

La malgranda ori- 
gina urbinsulo: La 
urbo inter la pont - 
o/, estas enkadrig- 
ita de pejzaĝoj k 
akvoj. Sude leviĝ- 
as altaj granitaj 
tnontoj, kiuj krute 
deklivas el la akvo. 

Du insuloj de la 
lago Melaren 
apartenas al la 
urbo mem; apud 
la plej malnova 
urbinsulo kuŝas 

Riddarholrnen 
(Kavalira insulo). 

Nordokcidente de 
Ia urbinsulo est- 
as insulo kun 
riĉa monta tereno, kie iom post iom 
la okcidenta distrikto Kungsholmen 
(Reĝa insuleto) estas konstruita. 

Sed oriente kuŝas la plej granda 
fieraĵo k plej riĉa diademo de Stok- 
holmo. Jen la urbo turnas sian vizaĝ- 
on al tiu parto de la Balta maro, kiu 
nomiĝas Saltŝoen (Saltsjon), t. e. la 
sala maro, kiu estas enirejo al la urbo 
de la granda akvo oriente. Plenigita 
de miloj k ree niiloj da insuloj, tiu 
enirejo prezentas unikaĵon siaspecan 
en Ia tuta mondo. Plej oriente nudaj, 
krutaj rokoj, sed ju pli oni proksimiĝ- 
as al la urbo, des pli riĉe vestita per 
ĉia vegetaĵaro. Proksime al la urbo 
la insularo estas pli k pli dense sur- 


loĝata, k plej proksime al la malnova 
urbinsulo ĝi jam transiris al urba ka- 
raktero. Tiele tiuj insuloj tute aliĝis 
al la nuna Stokholmo. 

E1 la tempo de la plej malnova 
Stokholmo, kiun fondis Birjer Jarl 1 
(Birger Jarl) en la mezo de la dekdua 
jarcento, ne restas verdire konstrume- 
moraĵoj. Tamen oni renkontas en la 
interponta urbo, Staden mellan bro- 
arna, mezepokajn trajtojn. Kvankam 
novtempaj konstruoj austataŭas la mal- 
novajn, la malnova urbo kun siaj mal- 
larĝaj stratetoj, malhelaj volboj k 
krutaj deklivoj ankoraŭ donas meze- 
pokan impreson. 

1 Tiama regnestro. 


La nova Stok- 
holmo, kiu liber- 
iĝis el la mallarĝa 
mezepoka terito- 
rio, estis fondata 
en la unua duono 
k ĉirkaŭ la mezo 
de la 17-a jar- 
cento. En tiu 

tempo estiĝis la 
urbopartoj, kiujn 
oni nomas „mal- 
mar“ kun rektaj 
stratoj (strato 
svede: gata) k 

rektangulaj kvar- 
taloj. Drottning - 
gatan k Hegerings - 
gatan , inter la 

plej viglaj el la 
nunaj komerc- k 
trafikstratoj, de- 
venas de tiu 

tempo. Sed antaŭ 
ĉio la urbo posed- 
as grandiozajn 
konstruojn el tiu epoko de grandpo- 
tencaj nobeloj. 

En la lasta jardeko de la 17-a jar- 
cento oni komencis konstrui la nunan 
reĝan palacon sur la muroj de la mal- 
nova kastelo. La palaco, kiu nur en 
la fino de la 18-a jarcento estis tute 
preta, enhavas la plej altvaloran el 
sveda skulptaĵo k internaĵa arto de 1’ 
18-a jarcento, baroko, rokoko k gustav- 
epoka stiloj. 

La ĉefa kulturkonstruo de la 19-a 
jarcento estas la venezi-stile ĉirkaii 
1860 konstruita Nacia muzeo (Natio- 
nalmuseum), kiu estiĝis bela ornamaĵo 
en tiu regiono. La muzeo enĉambrigas 
en bela aranĝo riĉajn trezorojn, antaŭ 

ĉio tle la sveda artkulturo de ia pra-1 
epoko ĝis niaj tagoj. 

La nova Stokholmo ne povis sin li- 
migi je tiuj malnovaj teritorioj k en 
pli novaj tenipoj okazis grandaj k grav- 
aj vastigoj k pligrandigoj ekster la mal- 
nova urboteritorio. La malnova kadro 
estas rompita, ampleksaj novaj urbo- 
distriktoj etendas sin ĉiudirekten k 
plej malproksime en la periferio el- 
kreskas pli k pli vasta ringo da vilaĝaj 
urbetoj. La dudeka-jarcenta urbo Stok- 
holmo estas nova urbo, en kiu la koo- 
perativa loĝeja movado forte enradik- 
iĝis kune kun aliaj kooperativaj branĉ- 
oj. En la pli centra Stokholmo la kres- 
koforto trovis elokventajn esprimojn, 
interalie per ia nova Kungsgatan , kiu 
tranĉas la montodorson Brunkeberg - 
sasen k apud kiu estas la unuaj bel- 
stilaj nubgratuloj de la urbo. Alia si- i 
mila ĉefstrato, planita antaŭ jarcentoj, 
estas Sveaviigen , kiu ortangule al 
Kungsgatan formas urbospinon en 
nord-suda direkto. Je la kruciĝo de 
tiuj du stratoj kuŝas unu el la ĉefverk- 
oj de moderna konstruarto, Koncerta 
domo (Konserthuset), en sveda severa 
novantikvo de Ivar Tengbom. En tiu 
domo okazos la soiena malfermo de la 
XIII-a Kongreso. La granda salono, en 
kiu la soleno okazos, povas enteni 
preskaŭ du mil personojn. La salona 
internaĵo estas belega k el la instaloj 
en ĝi estas menciinda la orgeno. 

Pro la ega trafiko en la suda urbo- 
parto oni devis finfine post multa dis- 
kutado alikonatrui la trafikejojn ĉe la 
kluzo, kiu ĝis nun estas la sola tra- 
pasejo inter la suda k aliaj urbopartoj 
k tiu granda laboro okazas nun. La 
ampleksaj laboroj, kiuj kostos prok- 
simume dekkvin milionojn da kronoj, 
donos al la tuta regiono tute novan 
aspekton. Interalie la trafiko estos laŭ 
tri etaĝoj, la kluzo estos translokata al 
alia pli konvena loko. Samtempe kun 
tiuj laboroj oni ankaŭ konstruos novan 
grandan ponton 32 metrojn altan, kiu 
kondukos la trafikfluon de la okci- 
denta k norda urbopartoj al la suda, k 
sub unu el la ĉefstratoj de la suda 
urboparto estas konstruata subtera 
tramvojo, en kiu du tramlinioj vetur- 
08 de k al sudaj antaŭurboj. 

En Besta ĝardeno (Djurgarden) est- 
as unu el la novtempaj konstruoj, kiuj 
tiras al si la atenton, Norda muzeo 
(Nordiska museet), karakteriza kon- 
struo laŭ nordlanda ornammaniero. La 
muzeo ekspozicias interalie artslojdon 2 
k popolan kulturon. La muzeo estas 
kunligita kun la granda liberaera mu- 
zeo Rernparo (Skansen), kiu situas sur 
altajo kuu ĉarma perspektivo al la 
urbo. 

La plej vizitata loko estas domo 
en la centro kun vere Stokholrna situo, 
ĉe la liberspaca golfo Riddarfjiirden 

* Slojdo ** manlahoro. 


AKTIVAJ MEMBROJI 


La legado de 8-paĝa „S-ulo“ 
ĉiumonate estas utila por via 
informiĝo. Sed se vi volas 
havi praktikan proflton el 
via esperantisteco, vi devas 
aboni ankaŭ al la 

Eldono A de „S ULO“ 

Ĉiumonate 16 paĝoj da originalaj 
raportojjk priskriboj el ĉiuj lokoj 

Pagante anstataŭ la kriz- 
tempa tarifo (4 mk. jare) la 
duoblon (8 mk.), vi ricevos 
la KOMPLETAN GAZETON 
(ambaŭ eldonojn). Vi rajtas 
fari kvaronjarajn partopag- 
ojnl Pripensu tion k skribu 
poste al la ADMINISTREJO 
de S AT, LEIPZIG O. 27. 


k apud la akvovojo Klaraviken kun 
vido al la krutaj montoj de la sudo 
k al la malnovtempaj memoraĵoj de 
Riddarholmen, nome la nova Stads - 
huset (la urbodomo). La plej admir- 
inda en ĝi estas, ke tie ĉi urbo k 
naturo, konstruo k akvo kuniĝis en 
nedisigeblan unuon. Neforgesebla ri- 
gardo estas tiu tra la arkadoj de la 
Burĝa Korto (Borgargarden) al la riĉe 
ornamita urbodoma ĝardeno, al Rid- 
darfjiirden k al la sudaj montoj. Tie 
ĉi oni kaptas la malnovan Stokholmon, 
la urbon, kiun oni konstruis antaŭ 700 
jaroj ĉe Telfluo de Melaren k la novan 
Stokholmon per unu* sola rigardo. 

La ĉirkaŭaĵoj de Stokholmo estas 
same belaj k donas al la vizitanto bon- 
egan impreson. Grandaj parkoj, kiuj 
senpere transiras en uaturan arbaron, 
k en kiuj oni trovas muzeojn k vizit- 
indajn lokojn. 

Laŭ ])riskribo de Joĉjo , tre resumita de la 
Red. 


TRfl Lfl LflBORIST- ESPERflNTfl GflZETflRO 


La plej ofte aperanta periodaĵo inter 
la L.E.A.-gazetoj estas la dusemajna 
nederlanda „Laborista Esperantisto 41 ’. 
Ankaŭ ĝi staras en la unua vico de 
tiuj, kiuj donas sian senrezervan apog- 
on al SAT. Tiel ni legas en la lasta 
n-ro (de 7. jan.) frontpaĝe sub la al- 
voka titolo ,,SAT-Fronto! Antaŭen! Ni 
bezonas 500 membrojn!“ persvadajn 
konsiderojn de „Malnova SAT-ano. u 
Kiel siinpla, klara k logika estas jena 
argumentado: ,,. . . Por eldoni tut- 
mondan gazeton, por publikigi valor- 
an jarlibron, por aperigi gravan lite- 
raturon, por aranĝi tutmondajn kon- 
gresojn ktp, ni bezonas lutmondan or- 
ganizon. Ju pli da membroj tia orga- 
nizo havas, des pli bona k impona est- 
os ĝia organo, des pli ampleksa estos 
ĝia jarlibro, des pli da verkoj ĝi pov- 
as aperigi, des pli multvizitataj estas 
ĝiaj kongresoj, des pli multe ĝi povas 
fari por la laborista movado k des pli 
granda estos ĝia propaganda efiko.“ 

Sed ĉu tio ĉie estas same kompren- 
ata k aplikata? Bedaŭrinde ne! En „La 
Sociali9to“ (jan.), aperanta en Vieno, 
ni vane serĉas favoran vorton pri nia 
SAT-afero, kvankam la SAT-anoj or- 
ganizitaj en la centr-eŭropaj LEA-oj, 
al kiuj servas „La S.“ kiel organo, por 
sia laboro tre bezonus gazetan subten- 
on, similan al tiu, kiun liveras la ne- 
derlanda k sveda LEA-organoj. Klatil 
riproĉas en artikolo pri la „taskoj de 
la lab. esp. movado 64 al tiuj, kiuj sin 
sentas unue esperantistoj: „ .. . Be- 
daŭrinde oni ĝis nun ne sufiĉe konsci- 
as pri la graveco de sinapogo al la 
granda laborista inovado. Eĉ kontraŭe, 
ni povis konstati tre nedezirindan k 
malutilan tendencon, ke oni mallaŭde 


k malŝate parolas pri niaj laboristaj 
Internacioj . . 

Tiajn parolojn ni jam kutimis aŭdi 
el alia tendaro . . . 

La „Sveda Laborista Esperantisto“ 
anoncas por 1933 pli grandformatajn, 
8- k 12-paĝajn n-rojn. Jam en la lastaj 
n-roj de 1932 ĝi komencis prepari si- 
ajn legantojn por la gastigo de rXIII-a 
SAT-Kongreso en la svedia ĉefurbo. 
Sed ankaŭ ekster tiu okazo la organo 
de TSveda LEA propagandas por SAT 
k ĝiaj eldonaĵoj. Zorge flegata estas la 
„kronika u parto. Ĉiu abonanto ricevas 
suplemente ,,La Lernanto u n. 

En Britio aperas polikopiita „Bul- 
teno de SAT“, preskaŭ ekskluzive en 
angla lingvo; ĝin publikigas SATEB 
(13, Dewsbury Rd., London N.W. 10). 
En la 4-a n-ro la propagandistaj devoj 
de SATEB-ano estas klarigitaj rilate 
priservadon al la gazetaro, al individu- 
oj simpatiantaj, rilate organizadon de 
kursoj ktp. 

En la „Laborista Esperantisto u de 
rfranclingva LEA (nov. dec.) ni trovis 
interesan artikolon pri la propaganda 
valoro de peresperantaj limrenkontiĝ- 
oj ĉe la belg-holando-germana limoj, la 
rezultojn de leterinterŝanĝo kun la 
sekretario de TSindikatara Internacio 
(Berlin) k multajn informojn pri la 
stato de Tmovado. Ĉi tiun organon 
speciale distingas, ke ĝi estas redakt- 
ata preskaŭ entute en franca lingvo. 

„Proleta Voĉo u , la nova organo de 
Tlberiaj prolet-esperantistoj, enhavas 
en la nov.-dec. n-ro statut-modelon por 
lokaj grupoj; el la enkonduko al ĝi 
ni notas: „La lokaj grupoj . .. devas 
esti en intima interrilato, por ke la 
propagandlaboro estu efika k atingu 

la rezultojn sopiratajn: klerigi la vas- 
tegajn malsuperajn tavolojn proletajn 
k klopodi , ke ili uzu esperanton por 
siaj klasaj celoj . . 

La malpranda Bulteno de VĈeĥoslo- 
vaka LEA akcentas lastnumere sian 
neŭtrale supertendencan karakteron 
responde al la uzurpemo de iuj IPE- 
anoj, dezirantaj ^konkeri 4 * ci tiun or- 
«ranizon. 

"La ,,Proleta Esperantisto^ (Higa, 
Latvio) aperas unuafoje (n-ro 6, dec.) 
en presita formo, post 8-monata inter- 
rompo, kiun kaŭzis „teknikaj cirkon- 
stancoj’'*. Ni Iegas pri la movado: „ . . . 
Centoj k miloj da junaj k maljunaj la- 
boristoj- lernas la lingvon internacian 
(t. e. alilande — Red.). Nur ĉe ni, en 
Latvio, oni preskaŭ nenion scias. La- 
boristan esp. movadon oni konsideras 
kvazaŭ fantomon, kiun ĉru devas eviti. 
Eksterlanda laborista esp. literaturo 
estas konfiskata. Ankaŭ „Prol. Esp. 46 - 
on n-ron 5 oni konfiskis. Tamen la 
movado ne estas subpremebla . . 

La ĉinan „La Espero 4i (Hankovo) 
oni laŭ sia enhavo ankaŭ povas kon- 
sideri kiel proletan esp. gazeton. La 
sept. n-ro (1932) denuncas la japanan 
imperiismon k bedaŭras la ncfirman 
sintenon de la ĉina registaro, kiu mal- 
permesas al la popolamaso manifestacii 
en la stratoj. Troviĝas en tiu n-ro re- 
preso de ĉapitro el nia SAT-libro „Ki- 
on rakontas la amikoj de Peĉjo“. 

La organon de I.P.E. („Internaci- 
isto^) la eldonantoj ne bonvolas sendi 
al ni por intersanĝo. Sed ni tamen ri- 
cevas ĝin senpage per helpo de K-do. 

La redaktantoj de tiu gazeto ne pov- 
as trankvile dormi, se ili ne verŝis ĉiu- 
numere sitelojn da koto sur la ,,per- 
fidajn“ SAT-gvidantojn, kiuj eldonas 
pli belaspektan gazeton ol I.P.E. (kun 
sia laŭdire 12 — 15 OOO-kapa anaro!?) 
. .. dank' al siaj bonaj rilatoj kun 
U.E.A.-milionuIoj (!). Pruvo? La „Plena 
Vortaro 44 estas verkita de neŭtralaj es- 
perantistoj; eĉ pastro kunhelpis, ktp., 
ktp. Sed super ĉia kriaĉado pri rompo 
al principoj („For la neŭtralismon! 4 '') 
tiuj indignon ŝajnigantaj buboj mal- 
memoras, k volus forgesigi al la leg- 
antoj de siaj malhonestaĵoj, kio do est- 
as dirita en la broŝuro „For la Neŭ- 
tralismon! 46 sur p. 13 pri Akceptebla 
kunlaborado ; „La lingvistoj estas niaj 
teknikistoj. Ni ne kunlaboras kun ili, 
kiam ni obeas iliajn konsilojn. Sur tiu 
kampo plena neŭtralismo estas ebla , 
pli ĝuste , nepre necesa. ...“ 

Ĉe la fino ni volas mencii, ke regule 
aperas la csperantlingvaj gazetservoj 
de ITF. (Transportlab. Internacio) k 
de S.S.I. (Lucerna Sport-Internacio), 
same kiel de I.A.M.B. (Kontraŭmilita 
Oficejo, Harlemo). 


Menciu nepre esperanton ĉe represigo 
de artikoloj esper.-devcnaj! 


Partieca subfosado 

Montriĝis , ke ne ĉiuj> kiuj kase la - 
boris al la detruo de SAT 9 estas ekster 
niaj vicoj. Ankaŭ montriĝis , ke la mal - 
arnikoj al nia Asocio ne ĉiuj troviĝas 
en la 3-a Internacio. Pruvo? 

Mi ricevis de ano el la anarkia /ra/c- 
cio jenan leteron: 

„Parizo, la 25-an de dec. 1932. 

. „Kara K-do, 

Mi ricevis hieraŭ de komisiito por 
la estraro de ALLE (Aŭstria Laborista 
Ligo Esperantista) de Wien (Hans 
Weinhengst) tiun leteron: 



La 16-paĝa.dukoIore presita,bele iiustrita 

400-a NUMERO de „S-ULO“ 

eldonita 
kiel speciala 
jubilea k varba 
numero, kun tre varia* 

. k interesa enhavo, estas 
ankoraŭ iomakvante havebla. 
Mendu ĝin senprokraste laŭ jena 
specialtarifo: 1 ekz-o 0.30 mk.g. 

5 ckz. 1.— mk. g., 10 ekz. 

1.80 mk. g., 20 ekz. 

3.30 mk.g.jĉiu plia 
deko 1.50 


mk. g. 

ADMINISTREJO D E SAT 
LEIPZIG 0.27, KOLMSTR. 



Al K-do Jean Moreau, 

delegito de E.S.F.I.O.-Seine, Paris — 

Kara K-do, 

A1 la demando, kial nia organizo 
ALLE knn siaj ĉirkaŭ 2000 membroj 
ne akceptas „kunfandiĝi“ en „super- 
tendenca 44 organizo, ui povas respondi 
nur jenon: 

1. SAT (pri kiu vi certe pensas, pa- 
rolante pri „supertendenca 44 organizo) 
tute ne deziras tian kunfandiĝon kun 
L.E.A.-oj (landaj lab. esp. organizoj), 
sed nur niajn anojn kiel unuopajn 
membrojn k nian asocian kunlaboron 
por SAT je kondiĉoj nejustaj. La land- 
aj asocioj nur havu devojn k ŝarĝojn, 
sed ne rajtojn. Tion pruvas klare an- 
kaŭ la lasta (Stuttgarta) SAT-kongreso, 
kiu laŭ la klopodoj de la SAT-direk- 
cio sen serioza pri-konsidero malak- 
ceptis la celakcelojn k bonintencajn 
proponojn de la aŭstriaj SAT-anoj, 
same kiel tiujn de la Berlinaj. 

2. La pretenda „superpartieco“ ape- 
naŭ estas kontrolebla k fakte nemalofte 
montriĝis, ke tiu aŭ alia tendenco estis 
pli akcentata oficiale k leviĝis perforte 


super ia aliajn. Cetere ni estas unu- 
avice socialistoj k nur poste esperant- 
istoj. 

3. Ni preferas en la nunaj cirkon- 
stancoj praktikan internacion ol fiimer- 
an sennaciecon, kiun SAT predikas k 
aplikas ne ĉiam Iaŭ la bono de la lab. 
esp. movado. Nia modelo: La socialista 
Internacio! 

4. Ni opinias, ke socialista esp. or- 
ganizo eĉ pli malgranda povas atingi 
k utili al nia movado multe pli ol 
granda „supertendenca“.“ ' 

• , * e l j f 

K-do J. Moreau transsendis ĉi tiun 
leteron al ano de la anarkia frakcio 
(verŝajne ne sciinte tion!) kun la peto 
sciigi sian opinion pri la letero . 

Ŝajnis al mi bone publikigi la afer- 
on por ke la SAT-anoj sciu , kio okazas . 

Plua komento estas superflua! 

V. Vesels Sekr. de Tanarkia frakcio. 


La rolo de esp-o en la 
evoluo de la presarto 

Estas malfacile por nuntempulo 
imagi mondon sen presaĵoj. De la Iulilo 
ĝis la tombo, la produktoj de la presilo 
ĉirkaŭas nin kiel senfina oceano. Ond- 
ou post ondo, dismetiĝas ĉe niaj pied- 
°j amaso da Iegeblaĵoj. Ni elektas la 
plej logajn por ni, sed eĉ la plej avar- 
ema leganto pri iu aparta temo ne pov- 
as, pro tempomanko, iegi eĉ en sia 
propra lingvo ĉion presitan pri tiu 
temo. La- studanto, k * iu, kiu voias, 
povus riĉigi sian spiriton senfine, el la 
pasintecaj, same kiel el la aktualaj li- 
hroj, gazetoj, kc. 

Nu, modernulo, kiu en biblioteko in- 
diferente manumas centon da libroj an- 
taŭ ol, preskaŭ hazarde, elekti unu, 
estus mirigita, se li povus esti trans- 
portita malantaŭen ĝis la jaroj, antaŭ 
ol Gutenberg laboris per sia manpres- 
ilo. Nun, vasta kampo de floranta kono 
— tiam, kvazaŭ fenestroflor-skoletoj! 

Estas pripensinde, kiel dum terurigaj 
tempospacoj perdiĝis la dum tuta vivo 
penege kolektita kono de apartaj in- 
dividuoj, pro manko de rimedoj por 
disvastigi siajn iuventojn en taŭgaj 
medioj. Memoru, ke, ekzemple, la se- 
kreto pri tio, kiel la vitro estis kolor- 
igata, estafs tute perdita. Pro tiu perdo 
la belegaj fenestroj en katedraloj kiel 
la Jorka (York, Anglio) havas nun 
fantazian valoron. Se la farmetodoj 
estus presitaj, eble tiu arto ankoraŭ 
restus praktikebla ĉe Ia sama alta ni- 
velo kiel en la mezepoko. Sed en tiuj 
tempoj estis raaloftaĵo, se metiisto eĉ 
povis skribi sian nomon, k informoj 
estis nur buŝe disvastigataj. 

Venis la presarto — „tiu arto, kiu 
konservas ĉiujn artojn 44 , k la homoj, 
kiuj ĝin uzis, rapide leviĝis el la mal- 
progreso k la superstiĉo. Per la pres- 
itaj vortoj oni povas kompari pasint- 

ajn eksperimentojn, pensojn k esper- 
ojn kun la nuntempaj. La studento 
povas ekkomenci ĉe la punkto atingita 
de mortintaj specialistoj. Do, ni gi- 
gante progresas en ĉiu fako de la vivo. 

Nu, kiel la invento de la tipografio 
malkatenis la cerhojn, la mensojn de 
individuaj mezepokuloj, liberigante la 
konon k kulturon inter la popoloj de 
la sama lingvo, tiel esperanto sendube 
estas la granda liberigilo, per kiu sin 
levos la tuta homaro ĝis pli alta ŝtupo 
en la evoluo el la besteca stato al su- 
praĵoj pli altaj ol la fantaziaj revoj 
utopiaj. 

La rolo de la kapitalismo en la socia 
evoluo estas forpasanta — vere pas- 
inta. Ni loĝas meze de Kaoso. Por la 
bonfarto de la mondo nepre necesas 
mondekonomio, mondpolitiko, raond- 
sentumo de solidaro — de interdepen- 
deco. Kooperative ni estonte povus 
kunvivadi. Per naciaj k lingvaj bariloj 
disigitaj ni certe pereos, aŭ subeniĝos 
al malalta nivelo de kulturo. 

La racio kriegas, ke sennaciismo, aŭ 
almenaŭ internaciismo, estas nepra ne- 
cesego nuntempa. — k aparte por la 
laboristaro. La proletaro estas tromp- 
ita pro la fakto, ke ĝi estas dividita 
laŭnacie k laŭlingve; k evidentiĝas, ke 


Antaŭ kelkaj monatoj estis esprim- 
ita en la lingva angulo de „La Lern- 
anto** la eblo, ke esperanto iam povus 
disfaii en dialektojn. Nu, mi volas klar- 
igi, kial tiu kontraŭdiro rilate esper- 
anton, same kiei la ceteraj, farataj de 
teoriuloj, estas senvalora laŭ mi. Jen 
la ĉefaj kontraŭdiroj resume: Oni ne 
povas krei lingvon artefare; se oni far- 
us tion, ĝi disfalus en dialektojn; ĝi 
dispremus ia naciajn lingvojn, aŭ ĝi 
ŝutkovrus ilin per fremdvortoj. 

Mi volas trakti nur tiun pri la „dis- 
dialektiĝo' 4 ĉi tie. — Lingvistoj, kiuj 
antaŭe konfesis la eblon de artefarita 
lingvo, starigis la tezon, ke ĝi iom post 
iom disfalus en dialektojn. 

Dum la inezepoko la latina lingvo 
estis tre vivanta; oni verkis «en ĝi po- 
emojn, pri kiuj la esploristoj ne povas 
konstati, ĉu ili estas verkitaj en Ger- 
manio aŭ en Hispanio, k aliaj, kies 
tempa fikso estas dubebla je 200 jar- 
oj. Sed en tiu periodo la naciaj lingvoj 
inulte ŝanĝiĝis. Kaj ĉiu latinparolanto 
parolis ja almenaŭ unu el la naciaj 
lingvoj. Kiel tio estas ebla? Super plur- 
aj naciaj lingvoj staranta kultura aŭ 
nacia lingvo havas aliajn evoluajn leĝ- 
ojn. ĉiuj homoj, kiuj parolas tian tiel- 
noraatan supertavoliĝan lingvon, scias 
ankaŭ skribi, ili bavas iagradajn per- 
lernejajn sciojn k krome lernis la lingv- 


la mastroj, kune kun multaj el la tiel- 
nomataj „gvidantoj" c de sindikatoj. 
inetiistaj unuiĝoj kc., intencas, ke ĝi 
restadu dividita. La gazetaro estas 
potenca disvastigilo de 1‘kono, de 1’ 
klero; sed, bone notu, ke en la manoj 
de perfiduloj ĝi fariĝas instrumento 
por daŭrigi la servutecon de la pro- 
letaro. Parto de ĝia potenco troviĝas 
en la kapablo silenti pri io ne dezirita 
de la eldonantoj. Ekzemplojn mult- 
nombrajn oni povas citi pri la bojkoto 
al esp-o mem. La angla „laborista“ 
gazeto „Ĉiutaga Heroldo 44 delonge si- 
lentadis pri esp-o, kvankam oni multe 
skribis al la redakcio pri ĝi. Subite, 
antaŭ nelonge, aperis longa artikolo 
kontraŭ esp-o. 

Protestis socialistoj, koinunistoj k. a. 
Sed nur unu eta respondletero (de 
SAT-ano) estis presita. En tiu kazo la 
povo silenti pri protestoj egalas akti- 
vecon kontraŭ la lingvo. Estas kred- 
inde, ke la instancoj ne volas la dis- 
vastigon de la esp. lingvo, por ke la 
gvidado de internaciaj aferoj restu en 
la manoj de duonburĝaj deflankiguloj. 
Proletoj ĉiulandaj, klopodu kontroli 
la presejojn! La presita vorto estas pli 



on laŭ lernolibroj. La neŝanĝeblaj gra- 
matikaj reguloj, kiujn ĉiu juna monaĥo 
k oficisto en la mezepoko devis lerni, 
k la uzado en skribaĵoj preskaŭ tute 
malebligis lingvajn ŝanĝojn. En la tiu- 
tempe nur malofte skribitaj naciaj 
lingvoj aliigoj lingvaj male trovis pli 
inalmulte da baroj. 

Ekzistas ankoraŭ pluraj tiaj „super- 
tavoliĝaj"" lingvoj: Sanskrito en Hin- 
dujo, Ja ĉina literatura lingvo, la ek- 
lezia slava lingvo. 

Tiuj lingvoj restas neŝanĝitaj nur, 
se ili kusas super pluraj naciaj lingvoj. 
Sole super unu nacia lingvo, ili ne pov- 
as elsavi sin dumdaŭre el ties influo. 
Tion oni vidu ĉe la malnova .greka 
(lielena) lingvo. Gi vivis nur tiel longe 
kiel ĝi estis la oficiala lingvo de la 
granda regno Bizantio. Post ties de- 
truo la nov-greka lingvo superiĝis. Ĉiu, 
kiu scipovas mondlingvon, tiu ne nur 
scias ĝin paroli, sed ankaŭ skribi k 
legi k lernis ĝin laŭ lernolibro. Tiu 
lingvo supertavoliĝas super pluraj naci- 
aj lingvoj. Sekve ĝi similas al la mez- 
epoka latino k al la aliaj cititaj lingvoj. 
Gi do sekvos la evoluajn leĝojn de la 
supertavoliĝaj lingvoj k ne de Pnaciaj. 
La ekzakta lingvistika esploro fiaskig- 
as la argumenton, ke esperanto devas 
iom post iom disfali en dialektojn. 

//. Stenzel (17 713), Hamburg. 


Tamburistoj tamburu! 

Serĉante ion mi trafoliumas flaviĝ- 
antajn paperojn: notoj el iamaj legaĵ- 
oj. Mi eĉ unufoje ne tralegas libron, 
kiu ne promesas notindajn konojn, kiu 
ne meritas esti legata du aŭ eĉ tri foj- 
ojn. Vidu, kion mi trovis. Petofi, la 
famekonata hungara poeto, menciis 
ie, ke la historio dc la granda franca 
revolucio apartenas al siaj ĉiutagaj leg- 
aĵoj. Vere! Eĉ por mi ne estus senutile 
denove trastudadi tiun gravan signifo- 
plenan epokon el la mondhistorio. 
Longa vico da emiiientuloj vivis, agad- 
is tiutempe: lertaj oratoroj, ruzaj po- 
litikistoj, potencaj armeestroj ... Kiu 
estas eminentulo? Ne ĉiam nur la 
meritplena, diligenta fakisto; per ha- 
zarda feliĉo kelkfoje ankaŭ aventuristo 
povas fariĝi eminentulo. Tiel aŭ aliel, 
kiel ajn ĝi okazas, inultaj homoj, sen- 
noinbraj sennomuloj devas kunhelpi, 
por ke unuopuloj fariĝu eminentuloj. 
Multaj francaj personoj, amaso da sol- 
datoj penadis, suferadis, tamen nur la 
nomo de unu Napoleono restis men- 
ciita. 

Multaj devokonsciaj simplaj homoj 
plenumas taskojn, k ili tute ne pensas, 
ne deziras fariĝi eminentuloj. Tamen 
ankaŭ tiuj sennomuloj meritas esti 
menciataj. Tiam, dum la epoko de la 
franca revolucio, — do antaŭ proks. 
VI 2 jarcentoj — la presarto ne estis 
tiel perfekta kiel hodiaŭ. La muroj 
laŭlonge de 1’stratoj ne estis kovritaj 
per multkoloraj afiŝoj. Tiam, se iu ofic- 
estro intencis komuniki iun dekreton, 
li transdonis la skrihaĵon al iu servisto. 
Tiuj oficejaj dungitoj tiam ankoraŭ ne 
nomiĝis kiel hodiaŭ „sinjoro subofi- 
ciro.“ Li prenis la skribaĵon k la tam- 
buron. Ĉe la stratangulo la tambursono 
kunvokis la homojn. Poste la oficisto 
laŭtvoĉe legis la dekreton. 

Okazis iam, la 5-an de oktobro en la 
jaro 1789, ke la dungito Majar (Mail- 
lard) prenis la tamburon, kvankam la 
oficestro tion ne ordonis. Irante laŭ- 
longe de stratoj li tamburis. La stratoj 
de Tĉefurbo Parizo estis plenaj de mal- 
kontentuloj. Ploraĉaute, eĉ minacante 
oni plendis, ke mankas pano; la popolo 
de Tĉefurbo suferis inalsaton. Pro la 
nezorgemo k mallerto de Pkompetent- 
uloj tio okazis. Ĉiam la nescio k malico 
de estroj kaŭzas la malfeliĉajn okaz- 
ojn en la vivo de la socio! — 

Multaj malkontentuloj, precipe vir- 
inoj, sekvis la tambursonon. Sed ankaŭ 
multaj armitaj viroj ĉeestis. Ili marŝis 
antaŭen. Fine ili atingis la urbeton 
Versajo, kie loĝis la reĝo. Kegistaro k 
nobeloj tie priparolis la situacion. Ili 
ĉiuj forlasis la ĉefurbon, timante, 
prave, la koleron de la popolo. 

La manifestacio fine trafis sian cel- 
on. Reĝo k registaro estis devigataj re- 
veni en la ĉefurbon. Tiel la reĝo estis 
garantiulo por la popolo. Tiel oni in- 


Ni ne timu 

„disdialektiĝon“ de esperanto! 






































aKON6RESO 

de Sennacieca Asocio Tutmonda 

5.—10. aŭgusto 1933 en Stokholmo (Svedio) Fondita 1921 




Skribu preslitere! 


Skribu presliteref 


ALIGILO 


Mi subskribint(in)o aliĝas al la 13-a Kongreso de SAT k sendas 


ĉi- 




por nepra — subtena partopreno 

('l'ion K. K. bczonas scii pro la loĝeja afcro.) 


Familia nomo: K-do-K-dino 




Antaŭnomo: 


•• ••••*•••••••••*. •.•••••••••a»******»****»»* 


Profesio: 


••••••••••••••»•••♦•«••••••#••«•*♦♦•••••»»*, 






Urbo: 


•••••••••*••••••*••••••••••••••••♦•••••••••••••••••••••••••■••••••••••••••••••••«•••••••••••••••••••••••••••••••••••••< 


••••••••••••••••*••*••••••••••••••••••••••• 


Strato kaj n-o: 


Lando: 


Sindikato: 


PartieCO (laŭvole): 

SAT- matrikulo: 

Pago: Oni pagos monon aŭ al SA'F aŭ al sveda postĝirokonto 
55035, sub noino XIII-a kongreso de SAT, Upplands- 
gatan 1. Stockholm. Aliĝilon oni sendu tien, kie oni pagas 
la kongreskotizon. 

Nur aliĝlloj kun samtempa pago estas validaj! 






Komunikoj: Regule aperos en „S-ulo“. 




Bonvolu respondi jenajn demandojn: 




1) Kiu(j)n faka(j)n kunsido(j)n vi deziras partopreni? 

vi povas oratori? ... 

** r. 


vi venos kun familianoj? Se jes, kiom? 









4) Ĉu vi deziras loĝi cn hotelo? 

„ privata loĝejo? ... 

„ amasloĝejo? 

tendo? 

Senpagan loĝejon ni nc povas garantii 

5) Ĉu vi havas specialan deziron? 

tencis malebligi ŝtatan komploton de 
Pnobeloj. — 

Kian instruon donas al ni tiu his- 
toria okazintaĵo? 

K-doj! Mi tute ne intencas instigi 
vin, ke vi tamburu. Sed legi k skribi 
vi certe ĉiuj scipovas. Uzu diligente 
tiujn utilajn kapablojn! Legu ĉiutage 
espcrantajn tekstojn, iibrojn k ĵurnal- 
ojn, revuojn! Daiirigu esperantlingvan 
internacian korespondadon k hclpu ti- 
el estigi la estontan senlandliman, sen- 


klasan socion! 


J. Denes (17 418). 


Bildo el la Bavario de la 
faŝista Held- registaro. 

En la parlamento bavaria K-do 
Drezel (kom. deputito) metis al pi- 
lorio la mezepokajn metodojn de trakt- 
ado al malliberuloj en la pundomo 
Ŝtadelhajm (Stadelheim). Ankoraŭ nun- 
ternpe oni en tiu pundomo .katenas al 
la muro malliherulojn k aplikas la 
kamizolojn por furiozuloj. K-do Drezel 
postulis starigon de esplorkomitato; 
liaj malkovroj efikis kiel bombo. La 
fabelo pri humana pun-apliko en la 
bavariaj pundomoj refoje estas detruita. 
La justministro provis prezenti la asert- 
ojn de K-do Drezel kiel malverajn, sed 
devis deklari, ke lastatempe „nur unu- 
foje“ malliberulo estis katenata al la 
muro. La komunista taggazeto nun 
montras plenan faktaron pri tiuj pun- 
aplikoj. 

Antaŭ kelkaj semajnoj troviĝis milit- 
invalido, kancer- k intest-nialsana, en 
Ŝtadelhajm, kies anuso estis foroperaci- 
ita k kiu ekskrementis tra la maldeks- 
tra flanko de la ventro. Pro tio, ke en 
la malsanula fako li disvastigis mal- 
bonodoron, li estis transkondukata en 
la ordinaran punfakon k oni forprenis 
la malsanul-manĝaĵojn, kio kaŭzis al 
la malfeliĉulo frenezigajn dolorojn. 
Malgraŭ petoj oni rifuzis al li la mal- 
sanul-manĝaĵon. Post tritaga klopod- 
ado oni kondukis lin al la raport-ko- 
muniko, tamen postulante, ke li retiru 
sian plendon pri la traktado al la just- 
ministerio. Li rifuzas. Oni kondamnas 
lin pro malpurigo al sia ĉelo al 14 
tagoj da severa aresto. Liaj kriegoj 
pro helpo estis aŭdeblaj tra la tuta 
domego. 

La arestatĉeltfj estas ekipitaj per 
izol-pordoj (!) k troviĝas en la kelo. 
Malestas tablo, benko, lito, troviĝas 
nur ligna ŝtupareto. Malestas aerumo. 
La tiea kuracisto nomiĝas Habermajer. 
Nutrado: akvo k pano, ĉiutritage 
avensupo. La aresto estas pliseverigata 
per alkateno al la muro per piedkaten- 
ajo. Irado maleblas. Fermanumoj est- 
as ĉirkaŭ la manartiko, tiel ke la man- 
oj povas esti movataj nur malvaste. 

Krom tio oni aplikis la furiozul- 
kamizolon, kiam iu malliberulo pro- 
testis pro nenutrado dum la transporto. 


La mizerulo estis metata en izol-ĉelon, 
oni surmetis la kamizolon k lasis lin 
en tiu stato kiel lignoŝtipon sur la ligna 
kuŝejo dum tri tagnoktoj. 

La manĝaĵoj estas kuirataj plej mi- 
zere. Mankas en ili graso. Matene nedi- 
finebla trinkaĵo, nomata kafo. Tagmeze 
1/2 aŭ 3 4 litroj da maldikega faba aŭ 
lenta supo. Vespere pano k 1 2 litro 
da supo. Similas al la nutrado la higi- 
enaj cirkonstancoj. Ĉe ŝanĝo de arestit- 
oj la litotolaĵo ne estas ŝanĝata. La 
ĉeloj estas superplenigitaj; ses kuŝejoj 
troviĝas en unu ĉelo. 

La burĝa gazetaro konstatis kon- 
tente, ke la justministro malatentis la 
plendojn. Se tiu ministro mem konfes- 
as unu kazon de murkatenado, kiom 
da malfeliĉuloj vere estis tiel turment- 
ataj dum la lastaj jaroj? Jen la metod- 
oj aplikataj en la „kristana" Bavario, 
en la lando de „humana'* punplenumo! 

Vasten diskonigu tiujn faktojn tra 

la niondo! Milokcent dek (Mŭnchen) 


importo venas el Hamhurgo, kiu estas 
la haveno por la ĉeĥaj Ŝkoda-fabrikoj 
(kiuj estas kontrolataj de ŝnajder). 
Ĉinio importas armilojn ankaŭ el Nor- 
vegio, Belgio k Britio. Sed de kelkaj 
jaroj ĝi aĉetas pligrandiĝantan parton 
de sia armilaro ĉe japanaj produktejoj 
(!), kiuj liveris dum la jaro 1930 jam 
37,5 elcentojn de Ttuta armilimporto 
ĉinia. 1930, la jaro antaŭ la nuna kon- 
flikto en Ĉinio, estis la ora jaro por la 
armilfabrikoj en Japanio, Belgio, Ger- 
manio, Usono, iom malpli por tiuj en 
Britio k Norvegio. 

Ŝanhajo nun fariĝis centro de Tar- 
milindustrio por tuta Orienta Azio. ĉi 
estas la haveno, kie estas distribuataj 
la armilliveroj de eŭropaj firmoj; unu 
parto el ili estas pluensendata Ĉinion, 
la alia Japanion. 

(Laŭ „Fajrero 4 % Berlino.) 


La ..nevidataj 

murdistoj" 

En Usono estas publikigitaj nombr- 
oj pri la franca eksporto de armiloj, 
kiu pro la diversaj militoj k la kresk- 
anta malsekuro estis eksterordinare 
plialtigata dum la pasinta jaro. 

Dum la unuaj naŭ monatoj de Fjaro 
1932 la franca eksporto de armiloj k 
municio sumiĝis je 131,8 milionoj da 
frankoj kompare al 63,4 milionoj da 
frankoj dum la sama periodo de Van - 
taŭa jaro. 

Konsiderinda cirkonstanco ĉe tio est- 
as, ke la tuta eksporto franca malaltiĝ- 
is en tiu ĉi jaro je 38 elcentoj kom- 
pare kun tiu de Fjaro 1931! 13,5 mili- 
onoj da frankoj estas enspezitaj por 
armiloj liveritaj al Ĉinio. Kredeble la 
eksporto al Japanio estas ankoraŭ kon- 
siderinde pli granda. Kontraŭe al la 
cetera industrio, la grandaj francaj ar- 
milfabrikoj de Ĥnajder (Schneider) 
Kreŭzo (Creusot) k Hotŝkis (Hotch- 
kiss) estas plene okupataj. 

Ankaŭ la britiaj armilfirmoj estas 
tute nepartiaj ĉe la liverado de milit- 
materialo al la Malproksima Oriento. 
(Komp. „S-ulo“n n-o 394.) 

La tuta milito en Manĉurio ne estus 
ebla sen la helpo de l’en Eŭropo loĝ- 
antaj „nevidataj murdistoj 44 — kiel 
Normen Enĝel (Angel) nomas la armil- 
produktantojn. Ekde kelkaj jaroj — 
tiel raportas brita broŝuro pri la ar- 
mil-industrio — Orienta Azio estas la 
plej granda merkato por armiloj. Ja- 
panio preparis la manĉurian aventur- 
on tiel per siaj propraj fabrikoj kiel 
per importo el Germanio, Belgio, Bri- 
tio, Francio k Hispanio. Ĉinio, kiu po- 
sedas preskaŭ neniau armilfabrikon, 
estas la plej grava armil-aĉetanto de 
la mondo. La plej granda parto de ĝia 


La ĝusta respondo. 

Por la 21.11.32 estis anoncitaj en Er- 
furt (Germanio) grandaj manovroj pri 
protekto kontraŭ aeroplanaj atakoj. 
Laŭ la aranĝoj de TErfurta asocio por 
kontraŭaeroplana protekto k de la reg* 
istaraj administracioj posttagmeze ĉesu 
la trafiko sur kutinie tre vivoplena. 
strato kondukanta al la urbo. Per bi- 
cikiistoj estis anoncitaj „malamikaj 
aeroplanoj 64 ; la instruitaj policistoj pet- 
is la pasantojn k aŭtomobilistojn iri en 
kelojn preparitajn por protekto. Sed 
preskaŭ neniu sekvis tiun peton. Spe- 
ciale la laboristoj en tiu momento ir- 
antaj el la fabrikoj al la urbo stariĝis 
ĉe la stratanguloj por rigardi la milit- 
spektaklon, anstataŭ partopreni ĝin. 
Baldaŭ la strato estis ankoraŭ pli vivo- 
plena ol kutime. 

Je la 20-a horo estis aranĝita mal- 
lurnigo de la urbo. La strat-lumigado 
estis malkomutita por kvin minutoj, 
fajfilegoj hurlis, aeroplanoj zumis super 
la urbo. La loĝantoj, precipe la po- 
sedantoj de vendejoj. k gastejoj, estis 
petitaj malfunkciigi la lumigilojn por 
reklamo k malheligi la fenestrojn. La 
direktilistoj de lumigitaj veturiloj estis 
petitaj halti k kovri la lumojn. La la- 
borista loĝantaro fuŝis tiujn aranĝojn. 
En multnomhraj lahoristaj domoj estis 
lumigitaj ĉiuj ĉambroj, aroj da labor- 
istoj marŝis tra la stratoj k protestis 
per parolĥoroj kontraŭ la imperiisman 
militon k la fi-inciton al ĝi. Fine atak- 
aŭtomobiloj de Ppolico veturis tra la 
laboristaj kvartaloj. En diversaj lokoj 
de la urbo, eĉ proksime de la kazerno, 
estis ekbruligitaj grandaj magneziaj 
fajroj. La magazeno „Roma imperi- 
estro" (apartenanta al la Tic-konzerno) 
estis plene iluminita k helegigis la ĉef- 
straton de Erfurt. 

Ne konsiderante la partianecon la 
laboristoj de Erfurt partoprenis ĉi tiun 
proteston kontraŭ milit-preparo. La 

SENN ACIULO 


fuŝ-ago estis apenaŭ sisteme preparita, 
sed ĉefe kreskis el impulsa defendvolo. 
Tio instigu nin krei organizitan unuec- 
an defendon kontraŭ la minacanta 
militisma danĝero. E. Hosonfeld. 


Sub la litova diktatoreco 

Antaŭ novjaro mortis en Kaŭnas 
Br. Kazlaŭskas, aktiva revoluciulo, ano 
de 1’ socialdem. junular-asocio. Kiel 
politika malliberulo, liberigita nur an- 
taŭ 3 monatoj, li lasis siajn junajn fort- 
ojn en karceroj k mallonge povis ĝui 
pli liberan vivon. La junularo mult- 
nombre kolektiĝis por adiaŭi sian kun- 
batalinton. Longaj kolonoj kun torĉoj 
sekvis vespere de 1’ 31. dec. la ruĝe 
koloritan ĉerkon. Sed ĉe la pordo de 
1' tombejo multnombra policistaro, en- 
lasinte la ĉerkon, baris la eniron al la 
sekvantaro, atakis la aroason per kaŭ- 
ĉukaj batiloj por dispeli ĝin. La junul- 
aro kelkfoje penis disrompi la policist- 
ajn vicojn, kio kaŭzis ambaŭflanke ri- 
cevon de pli fortaj batoj. Ankaŭ areto 
da K-doj, kiu sukcesis penetri en la 
tombejon, estis ĉirkaŭata de policistoj. 
Adiaŭaj paroloj, en kiuj aŭdiĝis in- 
digno kontraŭ la nunaj persekutoj k 
kruelaĵoj al la laboristaro, estis inter- 
rompataj minace de arestoj. Tiam la 
K-doj ekkantis la revolucian enterig- 
an marŝon, kiu incitis la policistojn 
al nova uzo de V gumbastono. Dum la 
interbatiĝo estis teren faligata la mal- 
juna patrino de 1’ mortinto. 

Kiam la tombo estis ornamita per 
ruĝaj standardoj, la K-doj adiaŭis per 
trifoja „Liberiĝu! 4fc k foriris en la mezo 
de policistoj. Survoje oni arestis dek- 
on pro vokoj al la policistoj, sed li- 
berigis samtage. Tamen tri K-doj, 
arestitaj dum la interbatiĝo ĉe la enir- 
ejo, aperos antaŭ tribunalo. 

Neniu litova gazeto povis raporti 
pri ĉi tiu entferigo pro la milita cen- 

ZUTO. Esper.-Kor. 

DIVERSAJ NOTOJ 

Kurson funkciantan cn eta bavaria urbo 
Ncuotting partoprenas preskaŭ nur burĝoj. 
Kelkaj kornunistaj K-doj intencis firme parto- 
preni t sed ilia partia estraro detenis ilin per 
la konsideroj. ke ,,estas pli bone se ili dediĉas 
sian tempon por partiaj laboroj anstataŭ pas- 
igi siau tempon je lernado de lingvo, kiun 
oni plej bone lernados post sukcesplene farita 
revolucio. 44 La saman indiferentan koncepton 
montras ankaŭ la socialdemokratoj, kiuj nur 
tiani lernos esp-on, kiam ĝi estos enkondukita 
en la lernejo. (Wimmer en LEA-buIteno). 

La Laborista Esp. Grupo el Valencio funk- 
cias nun en propre luita sidejo (Horno del 
Iiospital 12 — 1°, Valencia) k salutas tiuokaze 
la tutmondan Gek-daron, estante preta ak- 
cepti plezure la viziton de eksterurbaj K-doj. 

La kleriga lernej-konsilantaro por Supra 
Aŭstrio (Linz) salajras esp.-instruanton ĉe 
la metiaj klerig-lernejoj, rekoinendante la 
kurson. — La landa lerneja konsilantaro de 
Stirio (Graz) permesas la esp.-instruadon en 
la ĉeflernejoj de Tdistrikto Voitsberg kiel 
nedevigan fakon. 


RADIO-PROGRAMO: 

26. januaro: 

21.00 — 21.20: Kaunas, parolado 1935 m. (same: 
2 . februaro). 

21.15 — 21.50: Minsk, 1105 m, pri soveta Cinio 
(samhore: 28. jan. pri kolĥozaj avangard- 
uloj, 2. febr. pri poeto Aleksandrovic, 
4. febr. „por bolŝevikoj ne ekzistas mal- 
helpoj 44 ). 

22.40 — 22.50: Breslau/Gleiwitz — esp-o por 
laboristoj. 

28. januaro: 

21.10 — 21.20: Lyon-la-Doua, 466 m, parolado 
(same: 4. februaro). 

5. februaro: 

10.00 — 10.30: Stokholm, 435 m, Motala 1345 m 
k relajoj, pri bungara muziko. 

RECENZEJO ' 

Duope rlcevitajn verkojn ni recenzas, unuope 
rlcevbajn ni nur mencias. 

V. Molotov: Pri la dua Kvinjarplano. Trad. 
P. Gavrilov , N. Incertov , V. Polakov k E. 
ŝvedova. Ekrelo, 1932. — 76 p. Form. 12X17. 
Sen prez-indiko. 

Oni legas kun intereso tiun ĉi paroladon 
faritan de M. ĉe la XVIl-a sovetia partikon- 
ferenco, k oni deziras arde, ke ĉio, kio estas 
planita por la dua jarkvino, plenumiĝu sen- 
reste. Inter tiuj promesoj precipe unu estas 
esence grava: la likvido de Fklasoj (!), kvan- 
kam, de materia vidpunkto, la promeso, ke 
post kvin jaroj la sovetia proleto povos kon- 
sumi 2 —3-obIe pli ol ĉe la fino de Tunua 
kvinjarplano, ŝajnas plej efektivigenda. Dume, 
la problemo pri likvido de Fklasoj k de V 
homekspluatado entute, tiel, kiel starigita de 
Molotov, estigas diskutojn. Certe ne ĉiu kon- 
sentos pri tio, ke (p. 16) „plena likvido de 
la kapitalismaj elementoj signifas likvidon de 
la ekspluatista klaso 44 — k cetere, — sen lik- 
vido de la ŝtato: (p. 21) „Starigante la task- 
on pri klaslikvido .. • ni ankoraŭ tute ne pov- 
as k ne devas starigi la problemon pri nene- 
ceso aŭ formortado de la ŝtato. Male* .. . u 
Okulfrapa kontraŭdiro, kiun vane sofisma 
argumentado provas forvisi. Rimarkinda trajto 
ankaŭ, ke la parolado estas abunde garnita 
per atakoj kontraŭ „oportunistoj‘ k k trocki- 
anoj. 

La ĝenerale bonan tradukon inakulas ofta 
fui-uzo de Tartikolo „la a . N. B. 

* Oni komparu la dirojn de Lenin en „ŝtato 
k Revolucio 44 . 

NIA POŜTO 

4128. — Loko absolute mankas por enmeti 
primedicinajn artikolojn. — Red. 

1822. — Kompreneble, ĉiu aktiva membreco 
estas partopage pagebla, ankaŭ tiu kun B-el- 
dono. Adm. 

KORESPONDADO 

Unu enpreso, slmpla trllinla anonceto Kostas 0,80 mk. o*. 
ĉiu plla llnlo 0.50 mk. g.- ©randaj anoncoj kun kadro: po 

kv. cm. kostas 0.20 mk. g. 

BELGIO 

K-do Louis Suy, 15 Rue de la Prosperite, 
Molenheek-Bruxelles> kun K-doj, laborantaj en 
soc. kooperativoj aŭ aliaj, kĉl. 

Esperanto-kurso dez. koresp-antojn el ĉl. 
Adr.: Maison du Peuple, 22 Rue cln Gymnase, 
Verviers. 

BRITIO 

La Lutonaj kursanoj de K-do J. Brucken- 
berger aranĝos letervesperon la 20-an de febr. 
Skribu multnombre al K-do D. S. Leakey f 23, 
Sbirley Rd., Luton f Beds. Resp. gar. 

FRANCIO 

Multaj soc. Gek-doj (16 — 25 j.) dez. kor. 
kĉl (precipe Sovetio, Hispanio, Germanio, 
Ameriko, Japauio) kun laboristoj, instruistoj, 
studentoj, soc. aŭ ne. Skribn: K-do J. Poirau- 
deau, Tallud par Mouilleron y Vendee. 


’K-do R. Lanoy, instruisto, St. Jean d'Aulph t 
Haute Savoie, kĉl pri interes. temoj: politiko, 
klasbatalo, ekonomio, pedagogio ktp. 

GERMANIO 

K-do Willi Frunske, Modritz Nr. 62, Neu- 
salz-LandiOder 9 kun Gek-doj el ĉl., L, PI. 

NEDERLANDO ^ 

Adresŝanjio. — K-do Hans Garten loĝas nuai 
\we. Grooswijkscheweg 31-a, Rotterdam. • 

SOVETIO 

Kolektivo de labor-oj (interalie de gejunul- 
oj) de geologi-esplora instituto dez. koresp. 
kun alil. lahoristoj de mina k geologi-esplora 
fako. — • Leningrad, V. 0. Srednij pr., 72 — 5. 
C.N.I.G.R.I., teĥ.-prop. 

K-do A. Apresjan, str. Klara Cetkin 63, 
Tiflis. Kartvelio, serĉas serioz. koresp. pri 
politiko, ekonomio, kontraŭrelig. raov. k a., 
L, PI, PK. 

K-do S. Pelevin , Ribnikov per. 4, kv. 10, 
Moskvo-C. y pri vivo k laboro kĉl. 

K-do Bogdonoviĉ, inĝeniero de bobenmaŝina 
fako de ŝtrumpfabr., Sredue-Koltovskaja 
9—11, Leningrad , kun ĉl teknikistoj k labor- 
istoj, k kor-antoj por reciproka studado de 
naciaj lingvoj per esp-o. 

SVEDIO • 

La esp. klubo de Svalov aranĝos la 26. II. 
letervesperon. Sendu el ĉl L, PI al: Nils 
E . Persson , Svalov 6. 

La Esp. Klubo Laborista de Amotfors 
aranĝos letervesperon la 16-an de apr. Gek-doj, 
skribu al Greger Andersson , Box 37, Amotfors. 

La esp. klubo de Goteborg (laborista) aranĝ- 
08 dum marto letervesperon. Sendu L, PK 
ktp. Respondo garantiata. Adr.: Einar Adamson 
(G. E.), Minareten, Goteborg. 

i'i /m 

Meze de februaro 1933 finiĝos kurso kun 
20 komencantoj en Bergfors. Por pruvi la 
disvastiĝon de esp-o bv. skribi el ĉl. L k PK 
al la kursgvidanto: A. Olegard, Box 23, 
Kiruna C . 

Letervesperon organizos la Esperanto-KIubo 
de Kiruna, la 15. februaro 1933. En la klubo 
estas pli ol 100 korespondemaj raembroj, kiuj 
volonte dez. koresp. Sendu viajn L, PI al: 
Aron Nilsson, Kv. 123-7, Kiruna C. 


Franclingva proleta revuo 

M A S S E S 

l I 

23, rue Mouffetard, Paris 5-a, 

«leziras korespondantojn k dokumentojn 
el tutmondo pri vivo k bataloj de 
1'laboristaro. Respondo garantiata. 


Letervespero! 

La Esperanlo-Klubo de Malmdn aranĝoa 
leterveaperon, la l*an dc Marto k deziraa 
korespondi • kun Cek-doj en la tuta mondo. 
Respondo garantiata. Adreao: K-do John 
Svensgon, Malmon. Olofsholm. Svedio. 


La urbo de la Xlll-a S AT- Kon- 

greso: Stokholmo .... 61—62 

Tra la laborist-esperanta 


gazetaro . 62—63 

Partieca subfosado . 63 


La rolo de esp-o en la evoluo 

de la presarto . 63—64 

Nl ne timu „disdialektiĝon“ . . 64 

Tamburistoj tamburu! . 64—65 

Bildo el Bavario . 65 

La „nevidataj murdistoj" ... 65 

La ĝusta respondo . 65—66 


Pres(*jo Oaenr Wcttig, Gelnhauflen (Germanio) 

















































